*Likumprojekts*

**Grozījumi Sabiedrisko pakalpojumu sniedzēju iepirkumu likumā**

Izdarīt Sabiedrisko pakalpojumu sniedzēju iepirkumu likumā (Latvijas Vēstnesis, 2017, 36. nr.) šādus grozījumus:

1. Papildināt 1.pantu ar 61.punktu šādā redakcijā:

“61) **elektroniskais rēķins** – rēķins, kas izsniegts, nosūtīts un saņemts strukturētā elektroniskā formātā, kas ļauj to automātiski un elektroniski apstrādāt;”

1. Aizstāt 1.panta 24.punktā vārdus “tīmekļvietne vai valsts elektroniskās informācijas sistēma” ar vārdiem “vietne valsts elektroniskās informācijas sistēmā”.
2. Papildināt 48.pantā pirmās daļas 7.punkta ievaddaļu aiz vārda “vainīgu” ar vārdiem “un sodīts”
3. Izteikt 48.panta otrās daļas 2.punktu šādā redakcijā:

“2) kandidāts vai pretendents ir izdarījis smagu profesionālās darbības pārkāpumu, kas liek apšaubīt tā godīgumu, vai nav pildījis ar sabiedrisko pakalpojumu sniedzēju, pasūtītāju vai publisko partneri noslēgto iepirkuma līgumu, vispārīgo vienošanos vai koncesijas līgumu, un tas ir atzīts ar tādu kompetentas institūcijas lēmumu, tiesas spriedumu vai prokurora priekšrakstu par sodu, kas stājies spēkā un kļuvis neapstrīdams un nepārsūdzams;”

1. Papildināt 65.panta otro daļu ar 81.punktu šādā redakcijā:

“81) nosacījumu, ja piegādātājs vai, ja sabiedrisko pakalpojumu sniedzējs ir paredzējis tiešos maksājumus apakšuzņēmējiem saskaņā ar šā likuma 68.panta piekto daļu, apakšuzņēmējs iesniedz elektronisko rēķinu, kas atbilst normatīvajiem aktiem par piemērojamo elektronisko rēķina standartu un tā pamatelementu izmantošanas specifikāciju un nosūtīšanas kārtību. Iepirkuma līgumā atbilstoši normatīvajiem aktiem par piemērojamo elektronisko rēķina standartu un tā pamatelementu izmantošanas specifikāciju un nosūtīšanas kārtību var paredzēt papildus pamatelementus, kas obligāti norādāmi elektroniskajā rēķinā.”

1. Papildināt likumu ar 89.pantu šādā redakcijā:

**“89. pants. Elektroniskie rēķini**

Sabiedrisko pakalpojumu sniedzējs pieņem elektronisko rēķinu, kas atbilst normatīvajiem aktiem par piemērojamo elektronisko rēķina standartu un tā pamatelementu izmantošanas specifikāciju un nosūtīšanas kārtību, kā arī, ja tas paredzēts iepirkuma līgumā, ietver papildu elektroniskā rēķina pamatelementus atbilstoši normatīvajiem aktiem par elektronisko rēķinu un tā pamatelementu izmantošanas specifikāciju un nosūtīšanas kārtību. Ministru kabinets nosaka piemērojamo elektroniskā rēķina standartu un tā pamatelementu izmantošanas specifikāciju un nosūtīšanas kārtību.”

1. Papildināt Pārejas noteikumus ar 9., 10. un11.punktu šādā redakcijā:

“9. Šā likuma 65.panta otrās daļas 81.punktu un 89.pantu piemēro to līgumu apmaksai, kuriem iepirkums vai iepirkuma procedūra, kas izsludināta vai lēmums par iepirkuma vai iepirkuma procedūras uzsākšanu, ja iepirkums vai iepirkuma procedūra nav jāizsludina, pieņemts no 2020.gada 18.aprīļa.

10. Ministru kabinets līdz 2018.gada 31.decembrim izstrādā šā likuma 89.pantā minētos Ministru kabineta noteikumus.

11. Šā likuma 1.panta 24.punkts stājas spēkā 2019. gada 1. martā.”

1. Papildināt Informatīvo atsauci uz Eiropas Savienības direktīvām ar 7.punktu šādā redakcijā:

“7) Eiropas Parlamenta un Padomes 2014.gada 16.aprīļa direktīvas2014/55/ES par elektroniskajiem rēķiniem publiskā iepirkuma procedūrās.”

Likums stājas spēkā 2019.gada 18.aprīlī.

Finanšu ministre D.Reizniece-Ozola